Pioņerska (polārstacija)
Šis raksts ir par PSRS polārstaciju. Par pilsētu Krievijā skatīt rakstu Pioņerska (pilsēta). Pioņerska (krievu: Пионерская) bija pirmā padomju iekškontinentālā polārstacija Antarktīdā. Izveidota uz Polārā plato nogāzes 1956. gada 27. maijā 1. Kompleksās antarktiskās ekspedīcijas gaitā 375 km iekšzemē no Mirnijas stacijas. Stacijā pēc maiņu principa dežūrēja 4 - 5 cilvēku komanda. Stacijas atklāšanas brīdī tā sastāvēja no diviem balokiem (uz sliecēm uzmontētām būdām) ar starp tiem izveidotu tamburu. Vienā būdā atradās dzīvojamās telpas, otrā - kambīze un kopkajīte. Vēlāk stacijā tika ierīkotas arī citas darba un dzīvojamās telpas. Pioņerska funkcionēja līdz 1959. gada 15. janvārim, kad staciju slēdza dēļ nelabvēlīgajiem apstākļiem - stacija strauji tika ieputināta sniegā. Jau stacijas slēgšanas brīdī tā atradās zem 6 līdz 8 m biezas sniega kārtas. Pioņerskā tika veikti novērojumi aeroloģijā, meteoroloģijā, ģeomagnētsmā un glacioloģijā.